ત્યાં જ આજે કેન્દ્રીય મંત્રી કાલરાજે રાજીનામું આપતું જણાવ્યું હતું કે તેમને તેમના પરફોર્મન્સ નહીં પણ ઉંમરના કારણે રાજીનામું આપ્યું છે. વધુમાં તેમણે એમ પણ કહ્યું કે પીએમ મોદી તેમના અને તેમના મંત્રાલયના કામથી ખુશ છે. ખાલી તે હવે 76 વર્ષના થઇ રહ્યા છે માટે રાજીનામું આપી રહ્યા છે. સાથે જ ચર્ચાઓ તે પણ થઇ રહી છે કે જનતા દળ યુનાઇટેડના આરસીપી સિંહ અને રામ નાથ ઠાકુર પણ મોદીની કેબિનેટનો ભાગ બની શકે છે. ઉલ્લેખનીય છે કે હાલમાં જ ભાજપ અને જેડીયૂએ એકબીજાની સાથે ગઠબંધન કર્યું છે જેના લાભ આ નેતાઓને મળવાની સંભાવના રહેલી છે. સાથે જ ઉમા ભારતી જેવા વરિષ્ઠ નેતાઓને ગવર્નર તરીકે ફરજ બજાવવા મળે તેવી ચર્ચાઓ પણ શરૂ થઇ ગઇ છે.